《次韵子瞻赠乔道人》
宋代·刘攽

昔有仙公项曼都，去家十年若斯须。还归壮语惊妻孥，月边朝拜虽劳躯。

流霞一杯真味腴，世人但怪医多卢。不知列仙山泽臞，阴阳变化随指呼。

日新无穷非故吾，乔公筑居近潍都。交游洞宾侪尔朱，又言其师奇丈夫。

璞玉粹美名不沽，郎官仕晋更五胡。我今老病须人扶，衰颜白鬓日已渝。

捐书绝学休守儒，去不为少犹双凫，公能济我良药无。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。